На основу члана 38. став 1. и члана 39. став 4. Закона о правима пацијента („ Службени гласник РС”, број 45/13 и 25/19 – др. закон), члана 32,став 1, тачка 6 Закона о локалној самоуправи(„ Службени гласник РС“ , број 129/07, 83/14 – др. закон, 101/16 – др. закон и 47/18) и члана 40. став 1. тачка 6. Статута општине Ражањ ( „ Службени лист општине Ражањ“ , број 1/19), Скупштина општине Ражањ , на седници одржаној дана 28.01.2021. године, доноси

***Р Е Ш Е Њ Е***

***о одређивању***

***саветника за заштиту права пацијената у општини Ражањ***

**Члан 1.**

Одређују се за САВЕТНИКА ЗА ЗАШТИТУ ПРАВА ПАЦИЈЕНАТА на територији општине Ражањ

1. ИВАНА ЗДРАВКОВИЋ, в.д. начелника Општинске управе општине Ражањ,
2. СВЕТЛАНА ЈАНОШЕВИЋ, саветник у одсеку за имовинско праве послове.

**Члан 2.**

Ступањем на снагу овог Решења, престаје да важи о одређивању саветника за заштиту права пацијената у општини Ражањ („Службени лист општине Ражањ“ број 8/17).

**Члан 3.**

Ово решење ступа на снагу даном доношења.

**Члан 4.**

Решење доставити именованим и објавити у „Службеном листу општине Ражањ“.

**О б р а з л о ж е њ е**

**Законом о правима пацијената** („ Службени гласник РС”, број 45/13 и 25/19 – др. закон), је предвиђено да заштиту права пацијената обезбеђује јединица локалне самоуправе, одређивањем лица које обавља послове саветника за заштиту права пацијената и да послове саветника може да обавља лице које је по звању дипломирани правник са положеним стручним испитом за рад у органима државне управе, са најмање три године радног искуства у струци и познавањем прописа из области здравства.

На основу напред наведеног, одлучено је као у диспозитиву решења.

Број 53-6/21-11

У Ражњу , 28.01.2021. године

СКУПШТИНА ОПШТИНЕ РАЖАЊ

Председник Томислав Матић, с.р.